Tidligere tiders røg i stuerne er på vej ud. Der er ikke tale om en revolution, men snarere en stille bevægelse i retning af, at der bliver færre og færre hjem, hvor der er frit lejde til rygning.
Undersøgelsen viser, at kun 6 pct. angiver, at man må ryge, hvor man vil, hjemme hos dem. I 2016 var tallet 10 pct. Den dominerende holdning er, at man ikke må ryge indenfor men gerne udenfor. Det svarer 69 pct. af de adspurgte.
Siden 2016 er der sket en vækst i husstande, hvor man hverken må ryge inde eller ude. I 2016 var tallet 5 pct. I dag er det 12 pct.